Mestna občina Murska Sobota

Kardoševa 2

9000 Murska Sobota

Z A P I S N I K

Sestanek na Mestni občini Murska Sobota 3. februarja 2015, 3. 2. 2006, ob 10. uri v sejni sobi Urada župana Mestne občine Murska Sobota na temo: Čezmejno e-sodelovanje & e-poslovanje malih podjetij

Vabljeni in prisotni:

Mag. Mojca Breščak, direktorica, Razvojni center Murska Sobota

Štefan Cigan, univ. dipl. ekon., vodja oddelka za gospodarske in negospodarske dejavnosti, Mestna občina Murska Sobota

Srečko Đurov, univ. dipl. prav., v.d. direktor občinske uprave, Mestna občina Murska Sobota

Feri Gönc, prokurist & namestnik direktorja, Regionalno razvojna agencija Mura d.o.o. (RRA) Murska Sobota

Robert Grah, univ. dipl. org., direktor, Pomurska gospodarska zbornica, Murska Sobota

Mag. Aleksander Jevšek, župan, Mestna občina Murska Sobota

Vida Lukač, univ. dipl. prev., protokol, Mestna občina Murska Sobota 1x presledek

Vlado Mandič, predsednik Območno obrtno-podjetniška zbornica Murska Sobota

Renata Stanko, dipl. ekon., strokovna sodelavka I Območno obrtno-podjetniške zbornice Murska Sobota

Dr. Stane Bozičnik, Izredni profesor & vodja Centra za ekonomijo transporta v okviru Fakultete za gradbeništvo Univerze v Mariboru

Dr. Jože Gričar, zaslužni profesor Univerze v Mariboru, Koordinator programa medobčinske pobude Čezmejno e-sodelovanje v Podonavski regiji & urednik portala eRegion

Mag. Miha Ješe, župan občine Škofja Loka & koordinator sosednjih e-občin Gorenja vas, Poljane, Škofja Loka, Železniki, Žiri

Nino Novinec, izvršni direktor za sodelovanje s ključnimi strankami v SAP d.o.o. Ljubljana, Slovenija & SAP Koordinator za Podonavsko regijo na področju nova e-svilna in nova e-jantarjeva pot

Odsotni: /

Dnevni red:

1. Pozdravni nagovor in predstavitev vseh udeležencev
2. "Čezmejno e-sodelovanje & e-poslovanje malih podjetij" v Podonavski regiji.
3. Aktivno sodelovanje zbornic, razvojnih agencij, MSP, direktorjev javnih zavodov na predvidenem sestanku županov v Monoštru aprila 2015
4. Razno

K 1. točki:

Sestanek je odprl in tudi vodil župan Mestne občine Murska Sobota, mag. Aleksander Jevšek. Po uvodnih besedah in predstavitvijo udeležencev je predal besedo koordinatorju programa medobčinske pobude Čezmejno e-sodelovanje v Podonavski regiji in uredniku portala eRegion dr. Jožetu Gričarju.

K 2. točki:

Dr. Gričar je na kratko predstavil ozadje vzpostavitve Podonavske regije ter idejo medobčinskega e-sodelovanja med sosednjimi občinami v Sloveniji in čez mejo ter predstavil idejo Živi laboratoriji, ki je uveljavljen model v ZDA in so ga v Evropi prvi realizirali Finci ter ga vnesli v politiko EU. Živi laboratorij je primeren predvsem takrat, ko zaznamo problem, ne vemo pa, kako ga rešiti. V živem laboratoriju je ekperimentiranje dovoljeno in upravičeno oz. je namenjeno preizkušanju idej. Živi laboratoriji so pobuda univerz, ki bi se naj izvajali v sklopu Podonavske regije.

Dr. Gričar je pozval k tesnemu sodelovanju, ne samo v Podonavski regiji, ampak tudi v drugih čezmejnih in transnacionalnih programih kot so Alpine Space Programme, Central Europe, Programme MED, INTERREG Europe , OP Slovenija - Avstrija, OP Slovenija – Hrvaška, OP Slovenija -Madžarska, itd.

Srčika pobude eRegion ima cilj ustvariti sinergijo med člani in pospešiti sodelovanje med sosednjimi državami, predvsem pa spodbuditi k čezmejnemu sodelovanju MSP. Hrbtenica takega sodelovanja je politična podpora oz. podpora občin, ki spodbujajo tesnejše povezovanje in iskanje rešitev skupnih problemov.

Dr. Gričar je izpostavil 3 teme povezovanja, ki naj bi bile ključne tudi za pripravo na sestanek županov s strokovnimi ekipami v Monoštru aprila letos in sicer:

* Turizem in kultura
* MSP in e-poslovanje
* Lokalne oskrbovalne verige

Prisotni so se s povedanim in izborom tem strinjali, dodali pa, da bi se bilo smiselno povezovati tudi v okviru razvoja človeških virov (prva priložnost so nedvomno živi laboratoriji) in alternativnih virov energije in trajnostne mobilnosti.

Sklep 1: prisotni izluščijo ideje na to temo in jih na sestanku v Monoštru predstavijo.

K točki 3:

Dr. Gričar je predstavil namen in kako bi naj potekal sestanek oz. 1,5 dnevno srečanje v Monoštru aprila letos. Pomembno za organizacijo sestanka je, da pripravimo plan

* Koga od županov v Pomurju še povabiti k aktivnemu sodelovanju
* Kako velike ekipe naj župani pripeljejo v Monošter
* Predhodno je potrebno pridobiti sezname udeležencev in na podlagi tega formirati delovne skupine
* Enako se pričakuje, da bodo naredile zbornice oz. da bodo formirale ekipo

Župan mag. Miha Ješe je dodal, da bo na sestanek v Monošter pripeljal močno ekipo kar z avtobusom.

Župan mag. Aleksander Jevšek se je zavezal, da bo na sestanku na Odboru regij v Bruslju (ki se ga bo udeležil v času 11. – 13. 2. 2015) skušal animirati še kakšnega avstrijskega župana, da se priključi pobudi in pride na sestanek v Monošter.

Sklep 2:

* Pripravi se načrt za sestanek v Monoštru
* Oblikujejo se skupine
* Vsak udeleženec tega sestanka naredi adremo institucij, podjetij in strokovnjakov, ki jih je potrebno na srečanje v Monošter povabiti
* Na izbrane tri teme se pripravijo projektne ideje za delo v skupinah

K točki 4:

Dr. Gričar je predstavil Podonavsko konferenco v Ljubljani, ki bo 21. in 22. 9. 2015, in Poslovni forum podonavske regije na Dunaju na temo Transport in logistika v Podonavski regiji in širše in posebno temo foruma: verige vrednosti ? podonavski regiji in širše - datum foruma še ni objavljen; ter pozval k udeležbi. Udeleženci so se strinjali, da se za obe konferenci naredi načrt in izbor udeležencev.

Sklep 3:

* Pripravi se plan za konferenco Podonavske regije v Ljubljani
* Pripravi se plan za Poslovni forum Podonavske regije na Dunaju

Sestanek se je končal ob 11.40.

Zapisala: mag. Mojca Breščak